Efektet e pezullimit të prodhimit të avionit 737 Max
Analistët thonë se pezullimi i prodhimit të avionit kryesor të Boeingut do të ketë ndikojë ekonominë amerikane
Kompania Boeing konfirmoi se do të pezullojë prodhimin e avionit 737 Max muajin tjetër pasi rregullatorët sqaruan se nuk do të miratojnë kthimin e avionit në shërbim deri në fund të vitit. Korrespondentja e Zërit të Amerikës, Mariama Diallo njofton për ndikimin e mundshëm të këtij vendimi. Vendimi për të pezulluar prodhimin e avionit më të shitur 737 Max erdhi disa ditë pasi kreu i Administratës Federale të Aviacionit nuk pranoi rikthimin e avionëve në fluturim deri ndoshta vitin e ardhshëm. Ky lajm ngjalli shqetësime për disa punonjës në prag të festave. Tani për tani, kompania thotë se nuk do të ketë pushime nga puna për 12,000 punonjësit e saj gjatë pezullimit të prodhimit. Ndërkohë, pezullimi i prodhimit të një avioni do të ketë një ndikim të madh në nivele të shumta, thonë analistët. thotë Henry Harteveldt, president i Grupit Kërkimor Atmosfera. Zyrtarët e firmës Boeing thonë se ata vendosën të ndalin prodhimin pjesërisht për shkak se Administrata Federale e Aviocionit nuk pranoi të certifikojë avionin të paktën deri në vitin 2020. Fluturimi i avionit Max 737 ishte pezulluar që nga marsi pas dy aksidenteve fatale - një në Indonezi dhe një tjetër në Etiopi - që vranë gati 350 njerëz. Eksperti i Aviacionit Joe Schweiderman thotë se për Boeingun kjo do të jetë një pengesë e vështirë të kalohet. Drejtori ekzekutiv Dennis Muilenberg u hoq nga kryesia e kompanisë për shkak të vendimeve të diskutueshme që kishte ndërmarrë përpara dy rrëzimeve. Ai gjithashtu dëshmoi para Kongresit për të dy incidentet. , tha zoti Muilenberg. Por kritikët thonë se ai u tregua i ngadaltë në pranimin e fajit për dështimet e programeve kompjuterike për të cilat inspektorët e sigurisë thonë se kontribuan në të dy aksidentet.